projecte-aina/catalan_government_crawling huggingface dataset:
Nou assistent virtual d'atenció al ciutadà en la recaptació executiva
L'Agència Tributària de Catalunya ha posat a disposició dels usuaris de la seu electrònica l'assistent virtual en l'àmbit de la recaptació executiva, amb l'objectiu de potenciar la interacció amb els ciutadans amb un nou canal d'atenció més personalitzada que els proporcioni respostes adequades en funció de les seves consultes.
L'assistent virtual es pot utilitzar en obert accedint a l'apartat Recaptació executiva de la seu electrònica i clicant a la finestra de xat situada a peu de pàgina, en el cas d'haver rebut una notificació de provisió de constrenyiment i voler resoldre dubtes o fer consultes sobre el contingut d'aquest document.
L'assistent virtual, mitjançant models predictius basats en intel·ligència artificial, processa els missatges del ciutadà i hi interacciona, li proporciona informació i, en alguns casos, l'adreça a la pàgina de la seu electrònica que li permetrà dur a terme el tràmit concret.
Així, en cas d'haver rebut una notificació de provisió de constrenyiment i tenir algun dubte sobre el contingut d'aquest document, l'assistent virtual permet realitzar consultes específiques, per exemple, sobre el motiu del deute, el termini, l'import, la normativa aplicable, com es pot fer el pagament, per què hi ha interessos, recàrrecs o costes, com es pot demanar cita prèvia, i, si escau, com obrir una incidència que s'hagi produït en la tramitació telemàtica del pagament o sol·licitud d'ajornament o fraccionament del deute.
Amb aquest nou canal d'atenció, l'Agència pretén impulsar i millorar l'atenció als ciutadans en línia, avançant cap a un nou model de relació amb els contribuents que els faciliti el compliment de les seves obligacions tributàries i resolgui els seus dubtes i consultes d'una manera més propera i personalitzada.
Marta Espasa, nova presidenta de l'Agència Tributària de Catalunya
Marta Espasa Queralt ha estat nomenada secretària d'Hisenda del Departament de la Vicepresidència i d'Economia i Hisenda, rellevant en el càrrec Albert Castellanos Maduell, el qual, al seu torn, ha estat nomenat secretari general del mateix departament.
Marta Espasa, doctora en Ciències Econòmiques i Empresarials per la UB, és especialista en economia pública, finançament autonòmic i local i balances fiscals, i ha estat membre del grup d'experts per l'elaboració de la balança fiscal de Catalunya de la Generalitat de Catalunya.
Ha estat al capdavant de la Direcció General de Tributs i Joc des del gener del 2016 fins ara, des d'on, entre d'altres funcions, s'analitza i dissenya la política tributària de la Generalitat de Catalunya, i es proposa i s'elabora la normativa tributària general, de les figures tributàries pròpies i dels tributs cedits.
Marta Espasa Queralt també exercirà les funcions de presidenta de l'Agència Tributària de Catalunya, atès que, d'acord amb l'article 212-2 de la Llei 17/2017, de l'1 d'agost, del Codi tributari de Catalunya, la presidència de l'Agència Tributària de Catalunya correspon a la persona titular de l'òrgan mitjançant el qual l'Agència s'adscriu al departament competent en matèria d'hisenda, això és, la Secretaria d'Hisenda.
(Aquest programa ha quedat sense efecte per raó de l'Ordre PRA/1248/2017,18 de desembre (BOE núm.309 de 21 de desembre de 2017)
Convenis signats en el marc del Programa d'homogeneïtzació dels processos i mecanismes interns de tramitació dels tributs que ingressa el sector públic de la Generalitat i altres ens públics de Catalunya a l'Agència Estatal de l'Administració Tributària.
Noves mesures de seguretat en la plataforma de pagament amb targeta
L'Agència Tributària de Catalunya ha modificat la funcionalitat de pagament amb targeta de la majoria dels tràmits disponibles a la seu electrònica, d'acord amb el que estableix la Llei de serveis de pagament (PSD2 - Payment service directive 2 ).
Aquesta normativa, que té l'objectiu de millorar la seguretat dels pagaments electrònics, introdueix com a una de les mesures principals l'autenticació reforçada, això és, un sistema de doble verificació que, en el moment de fer el pagament, requereix a l'usuari un segon factor d'autorització, que és una clau que proporciona l'entitat emissora de la targeta, per confirmar l'operació.
Així, l'Agència s'adapta a la nova normativa europea per incrementar la seguretat dels contribuents en la tramitació electrònica dels tributs, en la línia d'oferir serveis de confiança i qualitat d'acord amb els estàndards europeus.
"L'ATC us truca": el nou servei d'atenció telefònica als contribuents
L'Agència Tributària de Catalunya (ATC) posa en marxa a partir d'avui "L'ATC us truca", un nou servei d'atenció telefònica adreçat als ciutadans que té la finalitat d'ajudar-los a presentar determinades declaracions tributàries mitjançant tramitació atesa, referents a transmissions de vehicles usats (model 620), altres transmissions patrimonials (model 600) i donacions (model 651).
El contribuent que vulgui rebre aquest servei d'assistència tributària ha de demanar cita prèvia telefònica trucant al 93 551 51 51, dins l'horari de 8.30 a 14 h (excepte dissabtes i festius).
El servei està pensat per millorar l'atenció als ciutadans, ja que evita desplaçaments i, per tant, significa un estalvi de temps i diners, i també té l'objectiu d'incrementar-ne la seguretat perquè contribuirà a reduir l'atenció presencial en temps de crisi sanitària.
El servei funciona de la manera següent: quan el contribuent truca per sol·licitar-lo, un equip de l'ATC comprova que efectivament l'autoliquidació es pot realitzar per telèfon, l'informa de la documentació necessària per poder fer l'autoliquidació i li dona dia i hora per a la cita prèvia telefònica.
Característiques i condicions de les autoliquidacions que es poden tramitar per telèfon, en règim de tramitació atesa
Estan excloses d'aquest servei telefònic les transmissions d'embarcacions usades i dels vehicles que no figurin a l'Ordre que anualment publica el Ministeri d'Hisenda i Administracions Públiques.
- Transmissions patrimonials i actes jurídics documentats (model 600)
Per tal que l'autoliquidació es pugui realitzar per telèfon, cal que l'operació s'hagi formalitzat en un document notarial i que la cita prèvia es demani transcorreguts 10 dies des de la signatura del document (és el termini que té la notaria per enviar la fitxa notarial).
Perquè l'autoliquidació es pugui fer per telèfon, cal:.
Que la donació s'hagi formalitzat en un document notarial i que la cita prèvia es demani transcorreguts 10 dies des de la signatura del document..
Que la donació no sigui objecte d'alguna de les reduccions previstes per la normativa.
Podeu ampliar aquesta informació i consultar la documentació que cal d'aportar i les condicions per al pagament per a cada autoliquidació a l'apartat " L'ATC us truca.
Publicació de la llista de deutors tributaris a l'Agència Tributària de Catalunya
S'ha publicat a la seu electrònica de l'Agència Tributària de Catalunya (ATC) la llista de persones deutores a la hisenda pública de la Generalitat de Catalunya per deutes i sancions tributaris pendents de pagament en data 31 de desembre de 2019, referits a tributs propis o a tributs cedits per l'Estat, l'aplicació dels quals correspon a l'ATC.
L'Acord de publicació conté la informació següent, segons el que disposen l'Ordre VEH/176/2019, de 27 de setembre, per la qual es regulen diversos aspectes relatius a la publicació de la llista de deutors tributaris a l'Agència Tributària de Catalunya amb les condicions que preveu l'article 95.bis de la Llei 58/2003, de 17 de desembre, general tributària (LGT), i l'article 5 del Decret llei 23/2020, de 9 de juny:
Identificació de la persona deutora:
- Persones físiques: NIF, nom i cognoms.
- Persones jurídiques i altres entitats de l'article 35.4 de l'LGT: NIF, raó o denominació social.
Import conjunt dels deutes i de les sancions pendents de pagament en data 31 de desembre de 2019, d'acord amb els requisits següents:
- Que els deutes i les sancions no hagin estat pagats transcorregut el termini d'ingrés en període voluntari.
La publicació anual de llistes de persones amb deutes o sancions tributaris pendents per un import superior a 1.000.000 d'euros és una de les mesures orientades al control, detecció i correcció del frau incloses en el Pla de prevenció i reducció del frau fiscal i de foment de les bones pràctiques tributàries 2019-2022 de l'Agència Tributària de Catalunya, el qual centra els esforços a assolir la màxima eficàcia i eficiència en la prevenció, el control i la regularització del frau, tot mantenint el propòsit d'augmentar la consciència fiscal de la ciutadania i millorar els serveis d'atenció i informació als contribuents.
Concessió automàtica d'ajornaments o fraccionaments: nova funcionalitat disponible
L'Agència tributària de Catalunya posa a disposició dels ciutadans una nova funcionalitat per facilitar l'acompliment de les obligacions tributàries als contribuents: la concessió automàtica de l'ajornament o fraccionament de sol•licituds corresponents a deutes entre 100 i 3.000 euros.
La concessió dels ajornaments o fraccionaments es pot dur a terme de manera automatitzada, d'acord amb el que preveu la Resolució VEH/9/2020 de 8 de gener, per la qual s'aproven les aplicacions informàtiques per a les actuacions administratives automatitzades en l'àmbit de l'Agència Tributària de Catalunya, i implica la notificació de l'acte administratiu al contribuent, amb el lliurament automàtic del document de notificació per compareixença a la seu electrònica, juntament amb el justificant de la sol·licitud i la resolució de concessió.
La resolució de concessió, que inclou un codi segur de verificació (CSV), conté els terminis de pagament concedits i els imports corresponents.
Cal tenir present que no es farà cap altra notificació prèvia al càrrec en compte del primer termini.
Podeu ampliar aquesta informació amb la Guia informativa sobre concessió automàtica de l'ajornament o fraccionament.
Fonament legal: es fixen els criteris per determinar si multiplicar el valor cadastral per un coeficient per tal de calcular el valor real, és o no una forma de comprovació adequada (LGT, art. 57.1b).
Fonament legal: la facultat de l'Administració per comprovar el valor declarat pel subjecte passiu en la seva declaració mitjançant la taxació d'un perit de l'Administració (LGT, art. 57.1).
Declaració informativa per part de les entitats beneficiàries de les donacions
Les entitats que tenen per finalitat el foment de la llengües catalana i occitana, el foment de la recerca científica i el desenvolupament i la innovació tecnològics, i les fundacions i associacions que figuren en el cens d'entitats ambientals vinculades a l'ecologia i a la protecció i millora del medi ambient, estan obligades a presentar, a l'Agència Tributària de Catalunya, una declaració informativa (model 993) amb les dades de les persones donants i les quantitats donades, amb l'objectiu que es reflecteixi, en l'esborrany de l'impost sobre la renda de les persones físiques dels donants, la deducció corresponent a l'import de les donacions.
Tal com estableix l' ORDRE VEH/192/2018, de 13 de novembre, per la qual s'aprova el model 993 de la declaració informativa relativa a deduccions autonòmiques en l'impost sobre la renda de les persones físiques, el model 993 s'ha de presentar telemàticament, a través de la funcionalitat habilitada.
L'accés a aquesta funcionalitat requereix identificació digital, com pot ser idCAT Mòbil o altres certificats digitals admesos per l'AOC.
El termini de presentació del model 993 és de l'1 al 20 de gener de cada any i ha d'incloure la informació relativa a l'any natural anterior.
Hi ha un únic formulari de declaració informativa, disponible per a totes les entitats, independentment de la finalitat de la donació.
Cal emplenar-lo seguint les instruccions i fer la presentació posteriorment, a través de la funcionalitat de declaració de dades.
Es tracta d'un fitxer de dades amb format.csv, que s'obre correctament amb Excel i que, tal com s'especifica a les instruccions, cal desar com a "CSV UTF-8 (delimitat per comes)".
Hi ha, però algunes versions de Excel que no tenen aquesta opció de desament, aleshores cal desar el fitxer com a "CSV (delimitat per comes)".
És important haver validat prèviament els NIF que figuren a la declaració informativa mitjançant el servei que ofereix l'Agència Estatal d'Administració Tributària (AEAT), perquè els registres que l'AEAT refusi quedaran com a no presentats i automàticament exclosos de la declaració informativa.
Un cop s'ha efectuat la presentació telemàtica, es mostra un botó per obtenir el justificant.
En cas que no hagueu utilitzat aquesta opció, també podeu descarregar el justificant a través de la Carpeta de tramitació, l'accés a la qual s'ha de realitzar utilitzant la mateixa identificació digital amb què s'ha fet la presentació de la declaració.
Formularis de tramitació presencial.
NOTA: D'acord amb l'art. 82 de la Llei 58/20017, de 17 de desembre, general tributària, l'ATC pot admetre, només en el cas que es justifiqui que no es pot obtenir aval solidari de l'entitat de crèdit o societat de garantia recíproca o certificat d'assegurança de caució, altres garanties que consisteixin en hipoteca, penyora, fiança personal i solidària o una altra que es consideri suficient en la forma que es determini reglamentàriament.
La valoració dels béns immobles a Catalunya
Valoració dels béns immobles a efectes dels impostos sobre transmissions patrimonials i actes jurídics documentats i sobre successions i donacions.
La base imposable en l'impost sobre transmissions patrimonials i actes jurídics documentats i en el de successions i donacions és el valor real del bé en qüestió.
Es pot definir el valor de mercat com aquell preu que estaria disposat a pagar un comprador independent en condicions normals de mercat, que és el que s'hauria de fer constar com a valor real.
Per comprovar el valor dels béns i drets l'Administració catalana utilitza els criteris que s'especifiquen en el document Valors bàsics per a la comprovació de béns immobles en base al qual es determina el que l'Administració entén com a valor real o de mercat del bé o dret gravat per l'impost.
D'altra banda, cal també assenyalar que l'Administració disposa de facultats de comprovació del valor real dels béns i drets transmesos, i que, davant la impossibilitat de realitzar de forma adequada un dictamen pericial de tots i cadascun dels béns transmesos, les "Instruccions de comprovació de valor dels béns immobles" que s'aproven cada any estableixen criteris de comprovació prioritària.
L'Administració no comprovarà el valor declarat pel contribuent sempre que compleixi totes les condicions que s'estableixen en aquestes instruccions.
Si un contribuent declara per sota dels criteris expressats en les Instruccions esmentades, l'expedient es declara de comprovació prioritària i l'Agència Tributària de Catalunya aplica els criteris que s'especifiquen en el document "Valors per a la comprovació de béns immobles" per determinar el que l'Administració entén com a valor real o de mercat del bé o dret gravat per l'impost.
Solament si aquest valor és superior al que s'hagi declarat, el contribuent rebrà una proposta de liquidació complementària contra la qual podrà presentar al·legacions i les proves que estimi adients.
En cas que l'Administració confirmi la liquidació complementària, el contribuent encara podrà promoure el procediment de taxació pericial contradictòria que es regula en l'article 135 de la Llei 58/2003, de 17 de desembre, general tributària, i els articles 161 i 162 del Reial decret 1065/2007, de 27 de juliol, pel qual s'aprova el Reglament general de les actuacions i els procediments de gestió i inspecció tributària i de desenvolupament de les normes comunes dels procediments d'aplicació dels tributs.
Presentar la declaració informativa anual
Per fer la presentació telemàtica de la declaració anual cal:
Descarregar el model de declaració que correspongui i emplenar-lo.
Vegeu la pestanya inferior (Descàrrega del model de declaració).
A continuació per poder fer la presentació, cal accedir al formulari telemàtic, al qual s'ha d'adjuntar el fitxer de dades emplenat.
Cal descarregar el model de declaració que correspongui.
Es tracta d'un fitxer de dades amb format.csv, que s'obre correctament amb Excel.
És important emplenar les dades seguint les especificacions que es detallen.
Es recomana obrir i emplenar el fitxer a través d'Excel (en la majoria de casos, s'obre, per defecte, en aquest format), perquè d'aquesta manera es facilita que el format de les dades sigui correcte.
- El NIF s'ha d'escriure tot seguit, sense guions ni espais.
- Les quantitats (camp import o preu) no han d'incloure el punt indicador de milers i, si contenen decimals (màxim 2 decimals), la separació s'ha d'indicar amb coma (,).
- No es poden deixar camps sense emplenar.
- No es pot utilitzar el signe punt i coma (;) en cap camp del document.
- En el cas del model 943, relatiu a embarcacions de creuer turístic, la durada de l'amarratge s'ha d'expressar en minuts.
Desament del fitxer: cal desar el fitxer emplenat com a "CSV UTF-8 (delimitat per comes)".
Hi ha, però algunes versions de Excel que no tenen aquesta opció de desament, aleshores cal desar el fitxer com a "CSV (delimitat per comes)".
En el cas que l'empresa utilitzi processos automàtics per generar el fitxer de la declaració informativa, cal tenir present que el format de codificació dels caràcters ha de ser UTF-8.
En tot cas, es recomana revisar el fitxer generat, obrint-lo amb l'Excel, a fi de comprovar que la disposició i visualització de les dades és correcta.
Informació sobre certificats digitals, IdCat Mòbil i altres.
En general, els tràmits telemàtics únicament es poden realitzar amb ordinador, no amb dispositius mòbils.
Instrucció de comprovació de valors dels béns immobles per al 2018
Es preveu que, mitjançant disposició reglamentària, es determinarà el mètode que defineixi el valor real de determinats béns immobles urbans a efectes dels impostos sobre transmissions patrimonials i actes jurídics documentats i sobre successions i donacions.
És per això que, fins a la publicació i entrada en vigor de la disposició reglamentària esmentada, es prorroga la Instrucció per a la comprovació de valors corresponents als fets imposables de l'any 2017 fins a la publicació i entrada en vigor de la disposició reglamentària.
L'única excepció és la reducció del coeficient multiplicador aplicable als valors cadastrals dels immobles urbans de Barcelona, que passa de 2,20 a 2,00.
El motiu és que l'1 de gener de 2018 entra en vigor la ponència de valors de la ciutat de Barcelona i no seria procedent establir un coeficient que obligués a declarar els contribuents per sobre del valor de referència de mercat establert en la citada ponència.
L'accés al formulari telemàtic per contestar requeriments requereix identificació digital.
Cal emplenar el número de requeriment, el número d'expedient i el NIF de la persona interessada.
Les dades corresponents al número de requeriment i d'expedient figuren a la part inferior dreta del requeriment que l'ATC envia.
Presencialment es pot utilitzar el model S11 per aportar els documents davant l'òrgan que hagi fet el requeriment.
Cal consultar la informació i condicions de la cita prèvia (en aquest cas es tracta de registre de documents).
En general, els tràmits telemàtics únicament es poden realitzar amb ordinador, no amb dispositius mòbils.
Atorgar o revocar la representació
El tràmit telemàtic permet atorgar la representació únicament en:
- Sol·licituds d'ajornament o fraccionament que es tramiten telemàticament.
- La interposició telemàtica de recursos de reposició, en nom de la persona interessada.
- En la recepció de notificacions electròniques.
L'accés a la funcionalitat requereix identificació digital.
Els documents per mitjà dels quals els contribuents atorguen la seva representació a un representant han de tenir, com a mínim, els continguts següents:
- Nom i cognoms o raó social, número d'identificació fiscal i domicili tant del contribuent com del representant.
- Contingut de la representació, amb indicació de la seva amplitud (si és general per a tots els expedients i actuacions o limitada a determinats tipus d'actuacions o expedients, i si és indefinida o es limita a un espai de temps determinat).
En la tramitació presencial es pot utilitzar el model S20.
Atenció: l'ús del formulari S20 d'atorgament de representació no és vàlid en el cas de presentació presencial d'autoliquidacions atès que els intermediaris fiscals estan obligats a fer la presentació telemàticament.
Únicament s'accepta en el cas de familiars i sempre que es pugui acreditar.
Informació sobre certificats digitals, IdCat Mòbil i altres.
En general, els tràmits telemàtics únicament es poden realitzar amb ordinador, no amb dispositius mòbils.
Tramitar la presentació/renúncia d'al·legacions
L'accés al formulari telemàtic de presentació/renúncia d'al·legacions requereix identificació digital.
Les dades de la persona que presenta ja venen emplenades automàticament, pel fet d'haver accedit amb identificació digital (les relatives a l'adreça no estan bloquejades i, si cal, es poden modificar).
* En els casos no disponibles mitjançant la funcionalitat habilitada es pot utilitzar l'alternativa del registre electrònic, a través del formulari genèric, que permet seleccionar l'opció corresponent en el desplegable del tipus de tràmit.
Cal presentar el model S02 amb les al·legacions i la documentació corresponent davant l'òrgan que hagi fet la proposta de liquidació o sanció.
Aquest formulari també serveix per renunciar a presentar al·legacions.
En general, els tràmits telemàtics únicament es poden realitzar amb ordinador, no amb dispositius mòbils.
Aquesta és la pàgina per iniciar la tramitació i consultar informació relacionada (amb informació detallada sobre la tramitació de l'autoliquidació, accés a la tramitació telemàtica...).
Per a informació de detall i explicativa sobre el tribut, consulteu la pàgina Impost sobre les instal·lacions que incideixen en el medi ambient.
L'impost s'autoliquida telemàticament a través d'un únic formulari, que inclou:
- Model 550: producció, emmagatzematge o transformació d'energia elèctrica.
Correspon a les activitats de tipus A al formulari telemàtic.
- Model 560: resta d'activitats (transport d'energia elèctrica, de telefonia o de comunicacions telemàtiques per mitjà dels elements fixos del subministrament d'energia elèctrica o de les xarxes de comunicacions).
Correspon a les activitats de tipus B, C i D al formulari telemàtic.
Producció, emmagatzematge o transformació d'energia elèctrica (model 550)
a) Presentació de l'autoliquidació: de l'1 al 20 del mes de gener següent a la data de meritació.
b) Pagaments fraccionats trimestrals en concepte de pagaments a compte del període impositiu en curs: dins els primers vint dies naturals dels mesos d'abril, juliol i octubre de cada any natural.
Nota: termini de la primera presentació de l'autoliquidació i el primer pagament: de l'1 al 20 d'octubre de 2020.
Presentació i pagament de l'autoliquidació corresponent al transport d'energia elèctrica, de telefonia o de comunicacions telemàtiques per mitjà dels elements fixos del subministrament d'energia elèctrica o de les xarxes de comunicacions: de l'1 al 20 del mes d'octubre següent a la data de meritació.
Nota: termini de la primera presentació i pagament de l'autoliquidació: de l'1 al 20 d'octubre de 2020.